শহীদ কাদরীর যে-ব্যর্থতা, সেসব তাঁর নিজের একার নয়। যুগধর্মকে অস্বীকার করে বেঁচে থাকা, টিকে থাকা সবার পক্ষে সম্ভব নয়। তাঁর ‘ব্যক্তিগত বিপর্যয়ের জার্নাল’ বা উত্থান-পতনের গল্প শুধু তো তাঁর একার নয়, সারা দুনিয়ার মানুষের গল্প। এইসব গল্পের উপসংহারের পরিবর্তন অবশ্যম্ভাবী। তবে তার আগে, মানবজাতির এক শ্রেষ্ঠ শিক্ষকের কথা আমাদের স্মরণ করে নিতে হবে ‘The philosophers have only interpreted the world, in various ways. The point, however, is to change it.’ আসল কথা ওটাই : ‘দুনিয়াকে পরিবর্তন করা।’ নতুবা, শহীদ কাদরীরা চিরকাল পরবাসে গিয়ে ‘হারিয়ে’ যেতেই থাকবেন।